Rutine for utvelgelse av brukerrepresentanter fra medlemsorganisasjonene

# Bakgrunn

En grunntanke i FFO er den representative brukermedvirkningen. Det betyr at de kandidatene vi foreslår skal være medlem i en våre 84 medlemsorganisasjoner og representere FFO. I tillegg må du ha tillitt i egen organisasjon. Som et utgangspunkt ønsker FFO at når et offentlig organ eller oppdragsgiver ønsker å rekruttere brukermedvirkere, skal de henvende seg til paraplyorganisasjonene. Dessverre er det ikke lovpålagt for alle som trenger brukermedvirkere å gjøre dette.

***Hvis du som brukerrepresentant skal representere FFO, må du være medlem i en av våre medlemsorganisasjoner og du må ha tillit i egen organisasjon.***

Når FFO nasjonalt eller i fylket får en forespørsel om medvirkning er det derfor avgjørende at vi involverer medlemsorganisasjonene. Med den nye databasen vil vi også ha kontaktinformasjon på alle medlemsorganisasjonene.

# Rutinen

* Sjekk ut at invitasjonen til å foreslå kandidater er fullstendig og detaljert nok, hvis ikke ta kontakt og be om dette. Det som er viktig er blant annet:
	+ Funksjonstid og mulighet for reoppnevning
	+ Antall møter i året og arbeidsbelastning
	+ Er det diagnosespesifikt, er det noen diagnoser som det spesifikt bes om.
	+ Antall personer fra FFO, medlemmer og vara.
	+ Honorering
	+ Tidsramme, er det tilstrekkelig tid til å finne kandidater, hvis ikke be om lenger tid.
	+ Be om tilbakemelding på hvem som oppnevnes
* Oppdater skjema for forslag på kandidater på hjemmesidene deres. Normalt ber oppdragsgiver om navn, epost, telefon, bruker/pårørende, organisasjon, erfaringsbakgrunn. Men, dette kan variere og skjemaet kan enkelt tilpasses de ulike henvendelsene. Det er også mulig å legge ut invitasjonen sammen med skjemaet. Send epost til aktuelle organisasjoner med lenke til skjemaet. Vær nøye på at alle bruker det, da unngår du at noen blir borte, og du får i tillegg inn de opplysningene du trenger. Noen ganger er det så diagnosespesifikt at det ikke er nødvendig å sende til alle organisasjonene.
	+ Eksempel på skjema finner du her: [Brukermedvirkning-bilde](https://ffo1.sharepoint.com/%3Aw%3A/g/dokumenter/ESsqhO116wtCgsi4AigpatMBEmIpneAztyNdwcNj6c9CaQ)
* [Har de som er foreslått tillit i egen](https://www.ffo.no/arrangementer/oppnevning-av-representanter-til-brukerrad-i-statped2/?signup=true&signup) organisasjon?

Når du sender ut skjemaet går det til organisasjonene, som videresender til sine medlemmer. Det vil også ligge tilgjengelig på hjemmesidene, slik at man kan finne det der.

* + Det er meningen at det er den enkelte som fyller ut skjemaet ikke organisasjonen.
	+ Pass på å ha tid til å sjekke ut med organisasjonen om de som er forslått har tillit.
* Er det behov for å intervjue kandidatene?

I utgangspunktet må vi stole på at medlemsorganisasjonen finner egnede kandidater. Noen ganger vil det allikevel være behov for å intervjue kandidatene før vi utarbeider

og sender innstillingen. Noen oppdragsgivere ønsker selv å intervjue kandidatene. Vi har et ansvar for at det ikke blir en altfor høy terskel for å bli brukermedvirker.

* Basert på de innkomne forslagene fra medlemsorganisasjonene settes innstillingen opp.
	+ Sett av tid til å behandle den i styret, eller be om en fullmakt. Avklar dette tidlig, noen ganger kan man diskutere intstillingen med leder.
	+ Send innstillingen, til oppdragsgiver med de opplysningene de ber om, og gjør de oppmerksom på at de har et ansvar for personvernet.
	+ Informer de du har innstilt.
	+ Informer de du ikke har innstilt.
	+ Hvis du får tilbakemelding fra oppdragsgiver på hvem som er oppnevnt informer de aktuelle om dette.
* Legg inn de nye kandidatene i Winorg. Normalt følges innstillingene fra FFO, men hvis det er foreslått flere kandidater enn plasser er det hensiktsmessig å etterspørre hvem som er oppnevnt før de legges inn i Winorg.